Uredba Komisije (EGS) št. 3557/81

z dne 8. decembra 1981

o uvrstitvi blaga v tarifno podštevilko 48.07 D skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kot je bila nazadnje spremenjena z Aktom o pristopu Grčije, in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba sprejeti določbe o uvrstitvi proizvoda, pripravljenega v zvitkih, ki ga sestavljata dve med seboj povezani plasti, ena iz polbeljenega kraft kartona teže 320 g/m2 in prevlečena na obeh straneh s plastjo polietilena (14 oziroma 18 g/m2), in druga iz aluminija s težo 26 g/m2 in debelino manj kot 0,20 mm, prevlečena na zunanji strani s plastjo polietilena (35 ali 50 g/m2);

ker skupna carinska tarifa v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 3300/81 [3], v tarifni številki 48.07 navaja "papir in karton, impregnirana, prevlečena, površinsko premazana, površinsko obarvana ali potiskana (ki ne predstavljata tiskovin iz Poglavja 49), v zvitkih ali listih", in v tarifni številki 76.04 "aluminijasta folija (reliefna ali ne, rezana v oblike, luknjana, prekrita, potiskana ali ojačena s papirjem ali drugim materialom za ojačanje), debeline (merjena brez podloge) manj kot 0,20 mm"; ker se za uvrstitev zgoraj navedenega proizvoda lahko upoštevata obe navedeni tarifni številki;

ker se omenjeni proizvod uporablja za proizvodnjo embalaže za sadne sokove, mleko itd.;

ker glede na uporabljene materiale in na sestavo omenjenega proizvoda ni mogoče obravnavati kot aluminijasto folijo, ojačeno s kartonom, ki se lahko uvrsti v tarifno številko 76.04 v skladu z opombo 1(k) k Poglavju 48 skupne carinske tarife; ker je proizvod, sestavljen iz različnih materialov, in ga je treba uvrstiti v skladu s splošnim pravilom 3(b) za razlaganje nomenklature skupne carinske tarife;

ker proizvodu glede na materiale, uporabljene pri njegovi izdelavi, prevlečeni kraft karton najbolj omogoča uporabo za zgoraj navedeni namen in mu torej daje osnovni značaj; ker je bil poleg tega podoben proizvod za enak namen Svet za carinsko sodelovanje uvrstil v tarifno številko 48.07; ker je torej treba omenjeni proizvod uvrstiti pod tarifno številko 48.07 skupne carinske tarife in v tej številki, v tarifno podštevilko 48.07 D;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Proizvod, pripravljen v zvitkih, ki ga sestavljata dve med seboj povezani plasti, ena iz polbeljenega kraft kartona teže 320 g/m2 in prevlečena na obeh straneh s plastjo polietilena (14 oziroma 18 g/m2, in druga iz aluminija s težo 26 g/m2 in debelino manj kot 0,20 mm, prevlečena na zunanji strani s plastjo polietilena (35 ali 50 g/m2, se uvršča v skupno carinsko tarifo kot sledi:

48.07 Papir in karton, impregnirana, prevlečena, površinsko premazana, površinsko obarvana ali potiskana (ki ne predstavljata tiskovin iz Poglavja 49), v zvitkih ali listih:

D. Drugo

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1981

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1

[3] UL L 335, 23.11.1981, str. 1.

--------------------------------------------------